Alguns espais naturals reben molta afluència de visites en alguns moments de l’any. La massificació comporta molts impactes negatius als espais. Per exemple, hi trobem més deixalles i contaminació, s’erosionen els camins i es destorba la fauna i la flora.   Per posar remei a aquesta situació i facilitar l’acollida dels visitants, alguns espais han limitat l’aforament i gestionen les visites amb un sistema de reserva prèvia.   Els ingressos pels aparcaments i les entrades permeten cobrir els costos dels dispositius d’acollida, les brigades de neteja, el manteniment dels equipaments i senyalització o els serveis de vigilància, que també vetllen perquè tinguis una bona experiència quan visites l’espai.